**Zápisnica č.1**

**Zo zasadnutia Výkonného výboru SAG**

Dátum: 29.09.2020

Miesto konania: online

**Schválený program:**

1. Schválenie propozícií a organizačných skutočností pre MSR žien na rok 2020.
2. Proces schvaľovania hracích systémov v kategórii MSR žien a MSR pairgo na ďalšie roky.
3. Schválenie príspevku vo výške 600 € pre Stanislava Urbaníka za celoživotnú prácu s mládežou z dotácie MŠVVaŠ.
4. Otváranie kategórií MSR žien a MSR juniorov v prípade menšieho počtu účastníkov ako 3.
5. Schválenie faktúr a potvrdení z dotácie MŠVVaŠ (Stará Lesná, Žiar, Partizánske, Levoča, Karlov pod Pradedem, Slapy).
6. Možnosti vyčerpania dotácie od MŠVVAŠ.
7. Možnosti nasledujúceho zasadnutia VV.

Program rokovania bol schválený hlasmi všetkých členov Výkonného Výboru (VV), ktorí

zároveň konštatovali, že zasadnutie bolo zvolané v súlade s novými stanovami SAG.

**Prezenčná listina:**

|  |  |
| --- | --- |
| Meno: | Podpis: |
| Martin Strelka |  |
| Zuzana Králiková |  |
| Soňa Lisá |  |
| Slavomír Králik |  |

**Rozhodnutie:**

1. Výbor schválil návrh hracieho systému pre MSR žien v roku 2020 navrhnutý organizátorom súťaže. V prípade pretrvávajúcich obmedzení o usporadúvaní športových podujatí budú MSR žien odohrané online formou, pričom turnaj bude z hľadiska ratingu klasifikovaný triedou D.

Hlasovanie: Za: 4, Proti: 0, Zdržali sa: 0

2. Výbor sa rozhodol, že návrhy hracích systémov pre kategórie MSR žien a MSR pairgo, ktoré členovia výboru vopred pripravia, a to do konca roka 2020, predloží Slavomír Králik rozhodcovskej komisii, ktorá ich posúdi a rozhodne o ich konečnom znení.

Hlasovanie: Za: 4, Proti: 0, Zdržali sa: 0

3. Výbor schválil poskytnutie príspevku vo výške 600 € pre Stanislava Urbaníka za celoživotnú prácu s mládežou z dotácie MŠVVaŠ.

Hlasovanie: Za: 4, Proti: 0, Zdržali sa: 0

4. Výbor neschválil návrh Soni Lisej o otváraní kategórie MSR žien a jednotlivých kategórií MSR juniorov aj v prípade menšieho počtu účastníkov ako 3. Martin Strelka a Slavomír Králik súhlasili so súčasným stavom (minimálny počet účastníkov 3), Zuzana Králiková hlasovala za minimálny počet účastníkov 2 a Soňa Lisá za minimálny počet účastníkov 1.

Hlasovanie: Za: 2, Proti: 2, Zdržali sa: 0

5. Výbor schválil faktúry a potvrdenia z dotácie MŠVVaŠ z turnajov v Starej Lesnej, v Žiari a v Slapoch.

Hlasovanie: Za: 4, Proti: 0, Zdržali sa: 0

6. Výbor diskutoval o možnostiach vyčerpania dotácie od MŠVVAŠ. Odsúhlasil nákup hracích materiálov a propagačných materiálov, a to v prípade odsúhlasenia konkrétneho nákupu ostatnými členmi výboru. Hodnota nákupov bude závisieť od zostávajúcich prostriedkov dotácie MŠVVAŠ po odčítaní využitých prostriedkov a predpokladaných budúcich výdavkov.

Hlasovanie: Za: 4, Proti: 0, Zdržali sa: 0

7. Výbor odsúhlasil, že najbližšie zasadnutie výboru by malo prebehnúť s dlhším trvaním, formou osobného stretnutia všetkých členov a počas niektorého z ostávajúcich víkendov r. 2020, aby sa rozhodlo o stratégii využívania budúcich dotácií MŠVVAŠ a takisto prediskutovali možnosti organizácie jednotlivých majstrovských kategórií. V rámci daného zasadnutia budú členom, ktorí na miesto stretnutia pricestujú, preplatené náklady na cestu a ubytovanie.

Hlasovanie: Za: 4, Proti: 0, Zdržali sa: 0

Rokovaniu VV predsedal: Martin Strelka

Zapisovateľka: Soňa Lisá